प्रभु को डर के कारण पूजने वालो की संख्‍या बहुत होती है । आपको हर शनिवार प्रभु श्री शनिदेवजी के यहाँ उनके मंदिर में लोग मिलेंगे जो डर के कारण वहाँ आते हैं कि प्रभु श्री शनिदेवजी के ढैया या साढ़े साती के कारण उनका अमंगल नहीं हो । किसी ज्योतिष ने उनके भीतर डर पैदा कर दिया कि आप ऐसा नहीं करेंगे तो विपदा आती जायेगी । डर के कारण ऐसे लोग प्रभु को पूजते हैं । इसमें कोई बुराई नहीं क्‍योंकि किसी भी बहाने प्रभु को वे पूजते तो हैं ।